Stimi proviżorji tal-Prodott Domestiku Gross juru li fl-ewwel tliet xhur tas-sena l-ekonomija Maltija kibret bit-3.5 fil-mija f’termini reali. Skont ċ-ċifri tal-Eurostat, bir-rata ta’ tkabbir ta’ 3.5 fil-mija bejn Jannar u Marzu, Malta u l-Polonja kellhom l-akbar espansjoni fl-ekonomija tagħhom fost il-pajjiżi kollha tal-Unjoni Ewropea. L-Uffiċju Nazzjonali tal-Istatistika qal li fl-ewwel tliet xhur tas-sena, l-ekonomija Maltija iġġenerat €1,771 miljun, żieda ta’ ħamsa fil-mija fuq l-istess perjodu tas-sena l-oħra. It-tkabbir ta’ 3.5 fil-mija fl-ewwel kwart sena huwa l-aħjar riżultat miksub f’bosta xhur bl-istatistika turi li dan kien it-tieni l-aħjar riżultat perjodiku għall-ekonomija mill-2011 l’hawn.